У складу са чланом 44. Закона о инспекцијском надзору (''Службени гласник РС'', број: 36/15, 44/18 – др. закон и 95/18 ), Комисији за координацију инспекцијског надзора над пословима из изворне надлежности града Кикинде, Секретаријат за инспекцијске послове Градске управе града Кикинде, Одсек за инспекцијске послове, комунална инспекција, доставља:

**ГОДИШЊИ ИЗВЕШТАЈ О РАДУ**

**КОМУНАЛНЕ ИНСПЕКЦИЈЕ ЗА 2018. ГОДИНУ**

У извештајном периоду комунална инспекција је вршила надзор према Плану инспекцијског надзора за 2018. годину.

1. Превентивно деловање инспекције

У извештајном периоду комунална инспекција је упутила 1575 упозорења различитих врста из домена своје надлежности, ради спречавања или битно умањених вероватних настанка штетних последица по законима заштићена добра, права и интересе. Највећи део упозорења се односио на комунални ред.

1. Према Плану годишњег инспекцијског надзора за 2018. годину, комунална инспекција је извршила 9 редовних инспекцијских надзора у јавним предузећима, где су сачињени записници и контролне листе. На основу контролних листа у 8 инспекцијских контрола утврђена је усклађеност са законском регулативом, а у једној је утврђена неусклађеност где је дата препорука за усклађивање. Извршена су 394 ванредна инспекцијска надзора, где су сачињени записници, службене белешке, извештаји, дописи.
2. Корективно деловање инспекције: у извештајном периоду издато је 328 налаза и 58 решења. Издато је 9 решења о извршењу преко других лица.
3. У 2018. години комунални инспектори су издали 46 прекршајних налога, на основу којих су наплаћене новчане казне у износу од 422.000,00 динара, 10 прекршајних налога је достављено Прекршајном суду у Кикинди ради спровођења поступка извршења. Поднет је један захтев за покретање прекршајног поступка који је у поступку код Прекршајног суда у Кикинди.
4. У извештајном периоду није било утврђених нерегистрованих субјеката. Ком. ин је редовно радила контролу нелегалне продаје дувана где нису утврђене неправилности. Месечни извештаји о овој врсти контроле се редовно достављају надлежном министарству.
5. Редовни инспекцијски надзор је рађен према Плану годишњег инспекцијског надзора комуналне инспекције за 2018. годину и може се рећи да је реализован са преко 90% од очекиваних ситуација са незнатним одступањима у односу на предвиђене термине. На смањење процентуалне реализације годишњег плана утицале су непредвидљиве околности, као и пораст проблема и по фреквенцији, а и по количини.
6. Координација инспекцијског надзора се остваривала са инспекцијским надзором других инспекција у оквиру инспекција при Градској управи града Кикинде.
7. Комунална инспекција се у извештајном периоду придржавала рокова прописаних за поступање инспекције је у складу са Законом о инспекцијском надзору, налогом за инспекцијски надзор, планом инспекцијског надзора и степеном ризика који је одређен контролним листама.
8. У току 2018. године, комунални инспектори нису имали жалбе на донета решења и није покренут ни један управни спор.
9. У току 2018. године, није било притужби на поступање комуналних инспектора.
10. У извештајном периоду комунална инспекција је присуствовала на два семинара које је организовао СКГО и један који је организовао НАЛЕД.
11. Комунална инспекција је учествовала у изради седам одлука и измена и допуна одлука које је у 2018. години усвојила Скупштина града Кикинде.
12. Осим послова из своје надлежности комунални инспекција је обављала и друге послове по налогу градоначелника, начелника и секретара Секретаријата.
13. У складу са чланом 10. Закона о инспекцијском надзору, комунална инспекција је сачинила План рада за 2019. годину, који је у предлогу достављен Координационој комисији и након добијања сагласности, објављен на сајту Градске управе града Кикинда. Такође је сачинила План рада за 2019. годину из области поверених послова који је достављен на сагласност Министарству трговине, туризма и телекомуникација, Сектор за инспекцијски надзор, Републичка тржишна инспекција и након добијања сагласности, објављен на сајту Градске управе града Кикинда.
14. У Секретаријату за инспекцијске послове у извештајном периоду издато је 18 прекршајних налога за прекршаје учињене по Одлуци о заштити пољопривредних имања на територији града Кикинде (''Сл. лист општине Кикинда'', бр. 2/08, 7/10, 22/12, 4/13, 7/14 и 23/14 и ''Сл. лист града Кикинде'', бр. 6/17). Реализовано је 10 прекршајних налога, на основу чега су наплаћене новчане казне у износу од 225.000,00 динара, 7 прекршајних налога је достављено Прекршајном суду у Кикинди ради спровођења поступка извршења и два лица су издржала казну затвора изречену због неплаћеног прекршајног налога.

У извештајном периоду послове комуналне инспекције обављали су: руководилац Одсека за инспекцијске послове, 3 комунална инспектора и 6 комуналних контролора.

Комуналној инспекцији обезбеђено је службено возило и потребна количина горива за вршење инспекцијских надзора. Инспектори су у сталној приправности, а у канцеларијском простору имају обезбеђену интернет комуникацију.

**Комунални инспектори**

**Јелена Алексић**

**Ержебет Ћирић**

**Дејан Јерков**